Muutettu ehdotus: Euroopan parlamentin ja neuvoston direktiivi elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta (komission EY:n perustamissopimuksen 250 artiklan 2 kohdan nojalla esittämä) /* KOM/2000/0451 lopull. - COD 99/0158 */



Virallinen lehti nro C 337 E , 28/11/2000 s. 0238 - 0241



Muutettu ehdotus EUROOPAN PARLAMENTIN JA NEUVOSTON DIREKTIIVI elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta (komission EY:n perustamissopimuksen 250 (2) artiklan nojalla esittämä) PERUSTELUT A. Asiain kulku Komissio esitti heinäkuussa 1999 ehdotuksen Euroopan parlamentin ja neuvoston direktiiviksi, jolla muutetaan elintarvikkeitten muista lisäaineista kuin väri- ja makeutusaineista annettua direktiiviä 95/2/EY (KOM (1999) 329 lopullinen/2 - 1999/0158 (COD)). Ehdotus esitettiin hyväksyttäväksi Euroopan yhteisön perustamissopimuksen 251 artiklassa määrättyä yhteispäätösmenettelyä noudattaen. Asian ensimmäisessä käsittelyssä 11. huhtikuuta 2000 Euroopan parlamentti teki eräitä tarkistuksia direktiiviin. Komissio ilmoitti kantansa kuhunkin tarkistukseen. Edellisen perusteella komissio on laatinut tämän muutetun ehdotuksen. B. Selvityksiä muutettuun ehdotukseen Euroopan parlamentti vastusti lisäaineen E 467 (etyylihydroksietyyliselluloosa) hyväksymistä aineen mahdollisesti sisältämien epäpuhtauksien vuoksi. Parlamentin esitettyä huolestumisensa komissio päätti kuulla parlamentin esille tuomista kysymyksistä elintarvikealan tiedekomiteaa, joka oli arvioinut kyseisen aineen maaliskuussa 1999. Komissio ei pidä asianmukaisena jatkaa päätöksentekoprosessia ennen kuin elintarvikealan tiedekomiteaa on kuultu uudelleen. Sen vuoksi komissio ehdottaa, ettei etyylihydroksietyyliselluloosan käyttöä hyväksytä toistaiseksi. 1999/0158 (COD) Muutettu ehdotus EUROOPAN PARLAMENTIN JA NEUVOSTON DIREKTIIVI elintarvikkeiden muista lisäaineista kuin väri- ja makeutusaineista annetun direktiivin 95/2/EY muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen, ottavat huomioon ihmisravinnoksi tarkoitetuissa elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY, [1] sellaisena kun se on muutettuna Euroopan parlamentin ja neuvoston direktiivillä 94/34/EY, [2] ja erityisesti sen 3 artiklan 2 kohdan ja 5 artiklan 3 kohdan, [1] EYVL L 40, 11.2.1989, s. 27. [2] EYVL L 237, 10.9.1994, s. 1. ottavat huomioon komission ehdotuksen, [3] [3] EYVL ...... ottavat huomioon talous- ja sosiaalikomitean lausunnon, [4] [4] EYVL ...... noudattavat perustamissopimuksen 251 artiklassa määrättyä menettelyä, [5] [5] EYVL ...... sekä katsovat, että 1) Elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetussa Euroopan parlamentin ja neuvoston direktiivissä 95/2/EY, [6] sellaisena kun se on viimeksi muutettuna direktiivillä 98/72/EY, [7] luetellaan yhteisössä sallitut elintarvikelisäaineet sekä edellytykset niiden käytölle. [6] EYVL L 61, 18.3.1995, s. 1. [7] EYVL L 295, 4.11.1998, s. 18. 2) Elintarvikelisäaineiden alalla käytettävät tekniikat ovat kehittyneet direktiivin 95/2/EY antamisen jälkeen. 3) Direktiiviä 95/2/EY olisi mukautettava tämän kehityksen huomioon ottamiseksi. 4) Direktiivin 89/107/ETY 5 artiklan 1 kohdan mukaisesti jäsenvaltiot voivat sallia alueellaan uuden elintarvikelisäaineen käytön kahden vuoden ajan. 5) Jäsenvaltioiden pyyntöjen mukaisesti seuraavat elintarvikelisäaineet, joiden käyttö on kansallisesti sallittua, olisi hyväksyttävä yhteisön tasolla: propaani, butaani ja isobutaani. 6) Direktiivin 89/107/ETY 6 artiklan mukaisesti on kuultu komission päätöksellä 97/579/EY [8] perustettua elintarvikealan tiedekomiteaa ennen sellaisten säännösten antamista, jotka saattavat vaikuttaa kansanterveyteen, [8] EYVL L 237, 28.8.1997, s. 18. OVAT ANTANEET TÄMÄN DIREKTIIVIN: 1 artikla Muutetaan direktiivin 95/2/EY liitteet tämän direktiivin liitteessä olevien säännösten mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä elokuuta 2000. Jäsenvaltioiden on ilmoitettava tästä viipymättä komissiolle. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu jäsenvaltioille. Tehty Brysselissä Euroopan parlamentin puolesta Neuvoston puolesta Puhemies Puheenjohtaja LIITE 1. Liitteessä I a) Lisätään taulukkoon lisäaine seuraavasti: "E 949 Vety*" b) Lisätään huomautusten 3 kohdassa olevaan merkin * selitykseen aine "E 949". 2. Liitteessä II Lisätään seuraava rivi: >TAULUKON PAIKKA> 3. Liitteessä IV a) Lisätään kohtaan E 445 (puuhartsien glyseroliesterit) seuraava teksti: "Tislatut alkoholijuomat tislattujen alkoholijuomien määritelmää, kuvausta ja esittelyä koskevista yleisistä säännöistä annetun neuvoston asetuksen (ETY) N:o 1576/89 mukaisesti ** Tislatut alkoholijuomat, joiden alkoholipitoisuus on alle 15 tilavuusprosenttia // 100 mg/l 100 mg/l ** EYVL L 160, 12.6.1989, s.1." b) Lisätään seuraavat rivit: >TAULUKON PAIKKA> 4. Korvataan liitteessä V ensimmäinen rivi seuraavasti: >TAULUKON PAIKKA>